หนูเป็นตกขาวมากเกือบปีแล้วคะ ไม่หายสักทีอาการของหนูเป็นแบบตกขาวปั้นได้ บางครั้งก็ฃกลิ่นคล้ายนมปูดบางครั้งก็กลิ่นคาวๆ มีอาการคัน อวัยวะเพศบวมบางครั้ง เป็นเพราะที่หนูกินยาไม่ครบหรือป่าวคะ กินมาสามรอบแล้ว ให้กิน7วันต่อเนื่อง แต่หนูกินไม่ตรงเวลา ถ้ากลับไปหาแล้วเริ่มกินใหม่ให้ตรงเวลาหนูจะหายไหมคะ😢
สวัสดีค่ะ .อาการตกขาวดังกล่าวมานั้น อาจมีสาเหตุจาก1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดถ้าเป็นตกขาวสีขาวเป็นก้อนน่าจะคล้ายกับเป็นเชื้อรามากที่สุดค่ะ โดยหากกินยาไม่ครบ ไม่ต่อเนื่อง อาจทำให้โรคไม่หายขาด และกลับมาเป็นๆหายไปได้การดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ และควรไปพบสูตินรีแพทย์เพื่อตรวจซ้ำและรับยาให้ครบตามที่แพทย์สั่งสังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์